open-index/open-wikipedia-markdown huggingface dataset:
Hulun Buir

**Hulun Buir** (Forenklet kinesisk: 呼伦贝尔; tradisjonell kinesisk: 呼倫貝爾; pinyin: *Hūlúnbèi'ěr*; Wade-Giles: *Hū-lún-pèi-ěrh*; mongolsk: ; transkripsjon: *Kölün buir*) er en by på prefekturnivå i nordøstre Indre Mongolia. Hulun Buir er navnet på hele regionen, dets senter er Hailar distrikt.

Inntil den 10. oktober 2001 var Hulun Buir administrert som en liga. Arealet er på 263&nbsp;953 km² og befolkningen på 2&nbsp;710&nbsp;000 (2004) mens bruttonasjonalproduktet var på   milliarder RMB. Byens jurisdiksjonsområde er dermed større enn mange kinesiske provinser til tross for at den faktiske metropole befolkningen kun dekker en liten del av regionen. Hulun Buir er anerkjent som den største byen i verden etter areal.

## Historie
Tradisjonelt er Hulunbuir blitt tilregnet Mandsjuria, og deler av området var kjent som Barga. Mellom 1912 og 1949 var Hulunbuir del av provinsene Xing'an og Heilongjiang. Under det japanske herredømme ble Hulunbuir annektert til den japanske lydstaten Manchukuo, men Republikken Kinas regjering anerkjente aldri dette. 

Under den kinesiske borgerkrig vant det kinesiske kommunistiske parti støtte fra innermongolske ledere som Ulanhu ved å gi løfter om indremongolsk ekspansjon inn i visse områder som der den overveiende befolkning var hankinesere eller mandsjuer. Etter den kommunistiske maktovertakelse i Kina i 1949 ble regionen annektert til Indre Mongolia, men beholdt tette økonomiske bånd med resten av Mandsjuria ved hjelp av Den kinesiske østjernbane.

Under kulturrevolusjonen ble deler av det historiske Mandsjuria innen Indre Mongolia tilbakeført til sine tidligere provinser. Slik var Hulunbuir gitt som del av  Heilongjiang fra 1969 til 1979. Frem til 10. oktober 2001 var Hulunbuir administrert som en såkalt *liga*.

## Administrative enheter
Byprefekturet Hulun Buir har jurisdiksjon over ett distrikt (区 *qū*), 5 byfylker (市 *shì*), 5 bannere (旗 *qí*) og 2 autonome bannere (自治旗 *zìzhìqí*).

## Demografi (2000)

## Referanser


## Litteratur
**Jinri Nei Menggu: Hulun Bei'er* 今日内蒙古: 呼伦贝尔 (Indre Mongolia i dag: Hulun Buir). 内蒙古人民出版社 *Nei Menggu renmin chubanshe*, 呼和浩特 Hohhot 1997, ISBN 7204035453, 9+129 pages

## Eksterne lenker

* Hulunbuir regjeringshjemmeside (kinesisk)
Brigham Young University

** Brigham Young University ** er et universitet i Provo i delstaten Utah i USA. Det er knyttet til Jesu Kristi kirke av siste dagers hellige (mormonene). Det ble grunnlagt i 1875 av den tyske gymnaslæreren Karl G. Mäser, og fikk da navnet *Brigham Young Academy*. Brigham Young var annen president av mormonkirken. 

Ettersom *BYU* er et konfesjonelt universitet, er de fleste av studentene medlemmer av Jesu Kristi kirke av siste dagers hellige. Men prinsipielt er universitetet åpent for alle. 

Ved siden av sin største *campus* i Provo har BYU også studiesentra i Jerusalem, London, Paris og andre steder, og den har to affilierte søsterinstitusjoner i USA – *[[Brigham Young University Hawaii|BYU Hawaii]]* og *[[Brigham Young University Idaho|BYU Idaho]]*.

## Referanser


## Eksterne lenker
*
Rinascita Socialista

**Rinascita Socialista** (RS) var et politisk parti som ble etablert i Italia etter valget av Ottaviano Del Turco som leder for PSI den 29. mai 1993. 

RS var blant deltagerne i valgalliansen Alleanza dei Progressisti, som ble dannet 1. februar 1994, foran valget i 1994. Partiet klarte å velge to deputerte og en senator. 

Tidlig i 1995 ble partiet en del av Federazione Laburista.

## Referanser
Arsenurinae

* *[[Almeidaia]]*
* *[[Arsenura]]*
* *[[Caio]]*
* *[[Copiopteryx]]*
* *[[Dysdaemonia]]*
* *[[Grammopelta]]*
* *[[Paradaemonia]]*
* *[[Rhescyntis]]*
* *[[Titaea]]*

**Arsenurinae** er en gruppe av sommerfugler som tilhører familien påfuglspinnere (Saturniidae). Alle de rundt 60 kjente artene lever i den Neotropiske region (Sør- og Mellom-Amerika).
## Utseende
Middelsstore til store, oftest brunlige spinnere med forholdsvis liten og slank kropp. Antennene er primitive, hos hannen temmelig korte. Vingene mangler øyeflekker med har gjerne flere tverrbånd eller border langs kanten. Forvingens spiss er ofte noe krokaktig uttrukket, bakvingens bakkant ofte trukket ut til en stjert. Hos hannen av *Copiopteryx semiramis* er denne stjerten lengre enn resten av insektet. **Larvene** er gjerne tverrstripete, med hornlignende utvekster på de to første kroppsleddene.

## Levevis
Larvene lever gjerne selskapelig, på busker og trær. Som hos alle påfuglspinnere har de voksne sommerfuglene tilbakedannede munndeler, og tar ikke næring til seg.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Arsenurinae Jordan, 1922 – 60 arter, Sør- og Mellom-Amerika
************** Stammen Almeidaiini
*************** Slekten *[[Almeidaia]]* Travassos, 1937 - to arter
************** Stammen Arsenurini
*************** Slekten *[[Arsenura]]* Duncan, 1841 - ca. 30 arter
*************** Slekten *[[Caio]]* Travassos & Noronha, 1968 - åtte arter
*************** Slekten *[[Copiopteryx]]* Duncan, 1841 – fem arter, med ekstremt lange stjerter på bakvingene
*************** Slekten *[[Dysdaemonia]]* Hübner, 1819 - seks arter
*************** Slekten *[[Grammopelta]]* Rothschild, 1907 - to? arter
*************** Slekten *[[Loxolomia]]* Maassen, 1879 - tre arter
*************** Slekten *[[Paradaemonia]]* Bouvier, 1925 - 13 arter
*************** Slekten *[[Rhescyntis]]* Hübner, 1819 -seks arter
*************** Slekten *[[Titaea]]* Hübner, 1823 - fem arter

## Kilder
* Barnes, M.J.C. (2002) Moths of Belize. An illustrated catalogue of the larger moths of Belize – Arsenurinae (med bilder av de fleste slektene). 
* Tropical moths.net
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
*
Moyez Vassanji

**Moyez Gulamhussein Vassanji** (født 30. mai 1950 i Nairobi) er en kenyansk/tanzaniansk/kanadisk forfatter og kjernefysiker. Han er utdannet i Tanzania og USA og er bosatt i Canada.

Debutromanen hans heter *The Gunny Sack* og kom ut i 1989, boken skildrer historien til en indisk familie i Øst-Afrika over fire generasjoner. Dette er også emne for *The Book of Secrets* som kom ut i 1994. I *No new land* som kom ut i 1991 skildrer han livet til asiatiske immigranter i Toronto. Han har også utgitt novellesamlingen *Uhuru Street*, som likeledes utkom i 1991.

## Referanser


## Eksterne lenker
* Forfatterens offisielle nettsted (engelsk)
* Moyez Vassanjis artikkel i The Canadian Encyclopedia (engelsk)
* M.G. Vassanji Emory University, Department of English
* Intervju og utdrag fra ''The Assassin's Song'', fra CBC Words at Large (engelsk)
* Intervju om ''The Assassin's Song'' med THECOMMENTARY.CA September 2007 (engelsk)
William X. Kienzle

**William X. Kienzle** (1928–2001) var en amerikansk katolsk prest og senere kriminalforfatter. Han ble presteviet i 1954 men forlot prestekallet  i 1974, i stor grad for å kunne gifte seg, og på grunn av uenighet med kirkens avvisning av fraskiltes anledning til gjengifte. Han ble redaktør av et tidsskrift i Minneapolis og flyttet senere til Texas, der han ble direktør for *Center for Contemplative Studies* ved University of Dallas. 

I 1974 giftet Kienzle seg med Javan Herman Andrews, en journalist fra *[[Detroit Free Press]]*.

Kienzle skrev 24 kriminalromaner der hovedskikkelsen er «Father Robert Koesler», en katolsk prest som virker som detektiv. En av hans mest kjente romaner er  *[[The Rosary Murders]]* (1978), som ble til en kinofilm i 1987 med Donald Sutherland som fader Robert Koesler. Handlingene i bøkene finner sted helt eller delvis i Detroit. 

## Bøker
* The Rosary Murders (1978)
* Death Wears a Red Hat (1980)
* Mind Over Murder (1981)
* Assault with Intent (1982)
* Shadow of Death (1983)
* Kill and Tell (1984)
* Sudden Death (1985)
* Deathbed (1986)
* Deadline for a Critic (1987)
* Marked for Murder (1988)
* Eminence (1989)
* Masquerade (1990)
* Chameleon (1991)
* Body Count (1992)
* Dead Wrong (1993)
* Bishop As Pawn (1994)
* Call No Man Father (1995)
* Requiem for Moses (1996)
* The Man Who Loved God (1997)
* The Greatest Evil (1998)
* No Greater Love (1999)
* Till Death (2000)
* The Sacrifice (1999)
* The Gathering (2002)

Hans enke, Javan Kienzle, utgav en biografi om ham i 2003: «Judged by Love»

## Referanser
Lucky Thompson

**Eli «Lucky» Thompson** (født 16. juni 1924 i Columbia, Sør-Carolina, død 30. juli 2005 i Seattle) var en amerikansk jazzmusiker (saksofon), kjent fra en rekke innspillinger og enkelte samarbeid med norske musikere.

Etter oppveksten i Detroit ble den autodidakte Thompson med i Erskine Hawkins' band som ankom Manhattan, der Thompson debuterte (erstatning for Ben Webster) ved Three Deuces (1943).  Han ble med i band og innspillinger
ledet av Slam Stewart, Lionel Hampton, Billy Eckstine, Count Basie (1944–46), Dizzy Gillespie, Charles Mingus og Thelonious Monk.  Senere ledet han egne ensemble med platedebut (1953), samt var i Milt Jacksons orkester (1956) og hadde kunstneropphold i Frankrike, spesielt i miljøet ved Nice og Lausanne (1968–).

I et intervju i Down Beat (1966) annonserte sin resignasjon som musiker, og underviste i jazz ved Dartmouth College (1973).  I den senere tid var han arbeidsløs og levde i trange kår på flere steder i USA.

På tross av hans virke i bebop-miljøet, ligner han mer den tradisjonelle Ben Webster.  Dog, hans spill med sopransaksofon  sies å ha vært John Coltranes viktigste inspirasjon, likesom han for norske musikere som Harald Gundhus har vært rollemodell. Med Einar Iversen og Karin Krog samarbeidet han i et opptak (1957). Samarbeidet fortsatte i trio med Iversen, Erik Amundsen bass og Ole Jacob Hansen under Moldejazz (1962).

Senere spilte han med Roy Hellvin trio på Kongsberg Jazzfestival (1968).

Andre medmusikanter var  Ivar Antonsen.

## Referanser


## Eksterne lenker
*
Ludiinae

* *[[Goodia]]*
* *[[Holocerina]]*
* *[[Ludia]]*
* *[[Micragona]]*
* *[[Vegetia]]*

**Ludiinae** (nå vanligvis kalt Micragonini) er en gruppe av sommerfugler som tilhører familien påfuglspinnere (Saturniidae). De finnes bare i tropisk Afrika. Nyere fylogenetiske arbeider tyder på at de bør plasseres som en undergruppe (kalt Micragonini) av underfamilien Saturniinae.

## Utseende
Ludiinae har uregelemessig øyeflekker og halv- gjenomsiktige flekker på vingene. De er forholdsvis små, brune påfuglspinnere som vanligvis har tydelig sigdformede forvinger. Larvene forpupper seg i en spunnet kokong.

## Utbredelse
Gruppen lever i tropisk Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – Muligens en parafyletisk gruppering.
************** Slektsgruppen Micragonini (før kalt Ludiinae)
*************** Slekten *[[Campimoptilum]]* Karsch, 1896 - seks arter
*************** *[[Carnegia mirabilis]]* (Aurivillius, 1895)
*************** Slekten *[[Decachorda]]* Aurivillius, 1898 - 12 arter
*************** Slekten *[[Goodia]]* Holland, 1893 - 24 arter
*************** Slekten *[[Holocerina]]* Pinhey, 1956 - 16 arter
*************** Slekten *[[Ludia]]* Wallengren, 1865 - 17 arter
*************** Slekten *[[Micragone]]* Walker, 1855 - 27 arter
*************** Slekten *[[Orthogonioptilum]]* Karsch, 1893 - 65 arter
*************** Slekten *[[Pseudoludia]]* Strand, 1911 - to arter
*************** Slekten *[[Vegetia]]* Jordan, 1922 - fire arter
*************** Slekten *[[Yatanga]]* Darge, 2008 - åtte arter

## Eksterne lenker
*
Obersalzberg

**Obersalzberg** er en fjellskråning nær Berchtesgaden i Bayern i Tyskland. Området er mest kjent for Adolf Hitlers feriested og embetsbolig Berghof (= fjellgård).

På 1600-tallet bodde rundt 500 fjellbønder og gruvearbeidere på dette saltfjellet. Det lå snø i fem av årets måneder. På 1800-tallet ble stedet populært som feriested. Caspar David Friedrich malte fjellet *Der Watzmann* 1824/25. Clara Schumann, Johannes Brahms og den bayerske kongefamilien ferierte i det naturskjønne området. I august 1922 losjerte Sigmund Freud her. I 1923 gikk Dietrich Eckart i dekning på «Pension Moritz», og Hitlers første møte med Obersalzberg var hans besøk hos Eckart.

Hitler ble så begeistret for området at han i 1928 leide «Haus Wachenfeld» som han i 1933 kjøpte, og lot ombygge og omdøpe til Berghof. Nazistene mente at omgivelsene her skapte et bedre inntrykk av Hitler enn de forhatte demokratiske institusjonene som Weimarrepublikken hadde etterlatt seg i Berlin. Men det ble slitsomt da hans tilhengere valfartet til «Haus Wachenfeld», opp til fem tusen personer daglig som blokkerte Hitlers innkjørsel og veiene i området. Av sikkerhetsgrunner ble det opprettet en såkalt *Führersperrgebiet* («Førersperresone»). Hitler og Eva Braun tilbrakte mye tid på Berghof.

Andre nasjonalsosialistiske ledere som Hermann Göring, Martin Bormann og Albert Speer kjøpte eiendommer i området, og i løpet av årene 1935&ndash;36 ble alle andre beboere enten kjøpt eller tvunget ut mens området ble voldsomt utbygget. De som motsatte seg utkastelse, ble utsatt for Bormanns hensynsløshet. Om vinteren ble takene revet av hus der folk fremdeles bodde, så kulden tvang dem bort. Andre ble truet med fengsel. Johann Brandner som i mars 1937 støtte på Hitler og klaget til ham direkte over tapet av sin fotobutikk, ble arrestert natten etter og sendt til Dachau konsentrasjonsleir. Under krigen ble han sendt ut som soldat og falt 28. januar 1945.

I årevis fortsatte den nazistiske propagandaen å idyllisere området og befolkningens levevis, mens de systematisk raserte begge deler. Hitlers siste kjente besøk på stedet var i juli 1944.

Da de allierte luftangrepene på Tyskland tiltok i 1943, ble Obersalzberg utbygd med et nettverk av bunkere som ga de allierte et feilaktig inntrykk av en kjempemessig alpefestning, nazistenes siste tilfluktssted. Derfor bombet RAF hele Obersalzberg den 25. april 1945, og det meste ble lagt i ruiner. Restene av Berghof og SS-kasernen ble sprengt i luften i 1952 for å hindre valfarter av gammelnazister.

Frem til 1949 var området avsperret for tyskere. Etter gjenåpningen utviklet det seg en masseturisme, innbefattet en blomstrende handel med Hitler-suvenirer. I 1999 åpnet *Institut für Zeitgeschichte München* et dokumentasjonssentrum for Obersalzberg som belyser områdets tilknytning til nazismen.

## Se også
* Berghof

## Referanser


## Eksterne lenker
* https://www.youtube.com/watch?v=Bv2HIgZJ-HE Dokumentarfilm med engelsk undertekst: «Fra alpelandsby til førersperreområde; tidsvitner forteller»
Askias grav

**Askias grav** i Gao i Mali, er bygget på 1490-tallet, og er det antatte gravstedet til den første keiseren i songhairiket, *Askia Mohammad I*. Stedet omfatter det pyramideformede gravminnet, to moskéer med flate tak, en gravplass og et forsamlingsområde. 

Pyramiden, som er 17 m høy, er det høyeste byggverket i regionen fra førindustriell tid. Området og anlegget er et utmerket eksempel på sahelregionens tradisjonelle leirebyggeteknikk, og er også det eldste eksempelet på en islamsk arkitektur som etter hvert spredte seg i regionen. 

Anlegget er vernet med hjemmel i lov, og er fremdeles i levende bruk, både som moské og som byen Gaos kultursenter. 

Bygningene vedlikeholdes og videreutvikles. Moskeene ble utvidet på 1960- og 1970-tallet, og i 1999 ble det oppført et gjerde rundt området. Pyramiden fikk innlagt elektrisitet rundt 2000 for å betjene vifter, lys og en høyttaler på taket.

Etter kamphandlinger i 2012 uttrykte UNESCO bekymring for Askias grav og satte stedet på sin liste over truede verdensarvsteder.

## Askia Mohammed
Keiser Askia Mohammad I (1442–1538) var den første i sitt dynasti. Han var opprinnelig offiser, og tok makten i 1493 etter at *Sonni Ali Bers* sønn *Sonni Baru* nekter å erklære seg som muslim. Askia Mohammed var en dyktig militær strateg, og utvidet Songhais grenser og forsvarsevne. Han var en from muslim, og reiste på pilegrimsreise til Mekka i 1496. Der ble han også utnevnt til *Kalif over Sudan* av den siste abbasid-kalifen, noe som ga Askia en sterkere legitimitet. 

Han ble avsatt av sin sønn *Askia Musa* i 1528. Da var han over 80 år gammel. Da han døde i 1538 ble han *muligens* gravlagt i Askias grav, muligens ikke. Gravpyramiden inneholder uansett ingen andre graver, men flere fra samme dynasti hviler på gravplassen på området.  

## Referanser


## Eksterne lenker
* UNESCO Evaluation of Askia (pdf)
* biografier over afrikanske herskere
Naumburg

**Naumburg**, eller **Naumburg an der Saale** er en by i delstaten Sachsen-Anhalt i det østre Tyskland, beliggende omtrent 60 km sørvest for Leipzig. Byen er administrasjonssenter i Burgenlandkreis.

I byen finnes den kjente Naumburg domkirke.
## Referanser

## Eksterne lenker
*
Perkusjon (medisin)

**Perkusjon** er en medisinsk undersøkelse hvor en finger holdes på huden og en annen finger slåes mot fingeren. Avhengig av tettheten på vevet innenfor høres forskjellig reflektert lyd. Friskt lungevev er luftfylt og gir et hult ekko. Ved lungebetennelse er vevet tettere og gir et annet fastere og dempet ekko. Tarmluft gir hul ekkolyd mens leveren er fast vev som gir dempet ekko. Dette gir mulighet for å lokalisere nedre kant av leveren.

Perkusjon kan på samme måte være nyttig til å finne bjelker og stendere bak panel og veggplater ved snekring og behov for å feste noe på en vegg.
Alleanza Democratica

**Alleanza Democratica** (AD) var et sosialliberalt politisk parti i Italia.

Alleanza Democratica ble grunnlagt i 1993 med mål om å bli en samlende plattform for sentrum-venstre-krefter; prosjektet lyktes imidlertid ikke. Dermed fungerte AD som et mindre sosialliberalt parti, som foreslo markedsliberalisme, kritikk av den italienske venstresidens statisme og en omfattende fornyelse av det politiske systemet.

Medlemmene i AD besto hovedsakelig av tidligere republikanere og tidligere sosialister, mens grunnleggeren og lederen, Willer Bordon, var tidligere medlem av det italienske kommunistpartiet og Partito Democratico della Sinistra.

Partiet stilte i parlamentsvalget i 1994 innenfor Alleanza dei Progressisti og oppnådde bare 1,2 % av stemmene, på grunn av det vanskelige samarbeidet med den tradisjonelle venstresiden og konkurransen fra Silvio Berlusconis Forza Italia, som overtok mange av ADs politiske forslag. I regionalvalget i 1995 var AD en del av valgalliansen Patto dei Democratici sammen med Patto Segni og Socialisti Italiani. De fleste AD-medlemmene fortsatte å være del av sentrum-venstre-koalisjonen, med bemerkelsesverdige unntak som Ferdinando Adornato og Giulio Tremonti, som senere sluttet seg til Forza Italia.

I parlamentsvalget i 1996 var AD en mindre deltaker i L’Ulivo, og utviklet seg til  (UD) med inntreden av andre republikanere som Antonio Maccanico og enkelte sosialister, inkludert Giorgio Benvenuto. UD ble slått sammen med I Democratici i 1999, og Bordon tjenestegjorde som minister fra 1999 til 2001.

## Referanser
Emi Koussi

**Emi Koussi** er en skjoldvulkan i den sørlige delen av fjellkjeden Tibesti i den sentrale delen av Sahara, og i det nordlige Tsjad. Det er det høyeste fjellet i Tsjad, og det høyeste i Sahara. Vulkanen er en av mange i Tibesti-fjellene, og har en høyde på 3445 meter over havet, og det rager om lag 2300 meter over de omkringliggende sandsteinslettene. Vulkanen er 80 ganger 60 kilometer.

Vulkanen har to krater, det ene er 12 ganger 15 kilometer, det andre er omtrent 2-3 kilometer bredt og har en dybde på 350 meter. 

## Kilder
*NASA Earth Explorer page
*Gourgaud A. and P. M. Vincent. 2004. Petrology of two continental alkaline intraplate series at Emi Koussi volcano, Tibesti, Chad. *Journal of Volcanology and Geothermal Research* 129(4): 261-290.
* Global Volcanism Program: Emi Koussi 
* Peakware: Emi Koussi 

## Eksterne lenker
*
Fatmir Sejdiu

**Fatmir Sejdiu** (født 1951) var den andre presidenten i Kosovo. Sejdiu erstattet Ibrahim Rugova etter Rugova døde av kreft i januar 2006. Han tilhører også samme parti, LDK. 

## Tidlig liv
Han ble født i den lille landsbyen Pakaštica nær Podujevo, Kosovo i daværende Jugoslavia. Sejdiu snakker albansk, engelsk, serbisk og fransk. 

Han bor i Priština sammen med sin kone Nezafete og deres tre sønner.

## Politisk karriere
Sejdiu var en respektert professor ved Universitetet i Prishtina, og underviste gjennom sine perioder som parlamentariker.

Sejdiu var tidlig med i protester mot serbisk autoritært styresett, og hadde i mange år hengende et portrett hengende på sitt kontor, som viste han og partilederen Veton Suroi som låste armene sammen foran opprørspolitiet. Han ble alltid beundret for å være ærlig og rettferdig i alle sitt politisk virke. 

Sejdiu var i ledelsen av Kosovos demokratiske ligaLDK og av parlamentet til Kosovo. Sejdiu var en innflytelsesrik parlamentariker i LDK, partiet til avdøde president Ibrahim Rugova. 

Fatmir Sejdiu var en av forfatterne av det konstitusjonelle rammeverket for styret av Kosovo, som ble utarbeidet i 2001. 

### President
Han ble valgt til president av parlamentet etter at Rugova døde av lungekreft tidlig i 2006.  Sejdiu har vunnet beundring fra det internasjonale samfunnet for å prioritere implementering av FN-oppfordrede standarder for god styring og multi-etnisitet.

24. juli 2006 var Sejdiu i Wien i det første toppmøtet mellom statsministere og presidenter fra Kosovo og Serbia, for å diskutere den fremtidige statusen til Kosovo. 

9. januar 2008 ble Sejdiu gjenvalgt for nye 5 år av parlamentet i Kosovo Statsministeren Hashim Thaci, som Sejdiu utpekte etter valget i 2007, innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig, og parlamentet vedtok med overveldende flertall samme dag å erklære seg som en uavhengig nasjon. Thaçi leste erklæringen i parlamentet. Etter fem dager hadde 17 land offisielt anerkjent Kosovo, deriblant USA, Storbritannia, Tyskland og Australia.

Sejdiu ble 7. april 2011 etterfulgt av Atifete Jahjaga, etter at valget av Behgjet Pacolli ble annullert av grunnlovsdomstolen som ugyldig. 

## Referanser


## Eksterne lenker
* Official website of the President of Kosovo
* Fatmir Sejdiu's profile at Kosovo Assembly Website
Brikt Jensen

**Brikt Jensen** (1928–2011), egentlig **Brigt Jensen**, var en norsk forlagsmann, forfatter  og mediepersonlighet. Han er særlig kjent for TV-programmet *[[Bokstavelig talt]]* som i seks år gikk på NRK i 1980-årene. Han var i en årrekke tilknyttet forlaget Gyldendal, der han var assisterende direktør og senere administrerende direktør. Etter 15 år som sjef gikk han i 1980 over til å være hovedkonsulent i forlaget. Han virket også som universitetslektor i Strasbourg og som professor II i medievitenskap ved Universitetet i Bergen 1988–1992.

Han var sønn av postbetjent Ingebrigt Jensen (1901–1945) og Louise Emilie Olsen (1905–1977). Han ble i 1952 gift med lærer Ingebjørg Steen (1928–2025). Ekteskapet ble oppløst i 1977. Han giftet seg så på nytt i 1979 med forlagsredaktør Anne-Grethe Rønnow Schei (1943–2003). Brikt Jensen var far til tekstforfatteren Ingebrigt Steen Jensen.

## Referanser


## Eksterne lenker
* NRKs nett-TV med episoder av Bokstavelig talt fra 1984 til 1990
* Lydklipp hos nrk.no
Gonimbrasia belina

***Gonimbrasia belina*** er en sommerfugl som tilhører familien påfuglspinnere (Saturniidae). Denne store, grå arten lever i tørre skogsområder i det sørlige Afrika. Larvene, som kan forekomme i store mengder, er kjent som mopane-worms. De blir høstet inn og spist og er en viktig proteinkilde for mange mennesker i området.

## Utseende
Den voksne sommerfuglen er en ganske stor, grå spinner. Forvingene har to hvite og svarte tverrbånd, mellom disse en liten, hvit øyeflekk. Bakvingene har ett tverrbånd, innenfor dette en stor øyeflekk som utenfra og innover er hvit, svart, grå og gul. **Larven** er gulgrå med svarte pigger og spredte hår. 

## Levevis
Larvene lever først og fremst på treet mopane (*Colophospermum mopane*, erteblomstfamilien), som vokser i tørre lavlandsområder i det sørlige Afrika, men de kan også gå på blant andre mango (*Mangifera indica*), og sommerfuglens utbredelse er videre enn mopane-treets. Larvene er ofte meget tallrike og kan spise mer enn 90 % av bladene på mopane-trærne, men fordi aktivitetsperioden er ganske kort er det sjelden at trærne tar varig skade. Som vanlig for påfuglspinnere har de voksne sommerfuglene reduserte munndeler, og de tar ikke næring til seg. For denne artene lever de bare 3 – 4 døgn. Hunnene sitter mye stille og sender ut feromoner, hannene flyr rundt på leting etter dem. Sommerfuglene flyr tidlig på sommeren (november – desember), larvene er fullt utviklet på ettersommeren.

## Utnyttelse
De fullvoksne larvene blir samlet inn i stor skala av lokalbefolkningen. Mageinnholdet klemmes ut, og så er det vanlig å tørke dem i solen eller røyke dem, så de holder seg. I dag blir også en god del larver hermetisert, og hermetiske mopaneworms kan kjøpes på supermarkeder i Sør-Afrika. Tørkede larver inneholder rundt 70 % protein og 17 % fett (http://esa.confex.com/esa/2002/techprogram/paper_8534.htm) og er en meget viktig proteinkilde for befolkningen i noen områder. I dag kan bestanden mange steder være truet på grunn av kommersiell høsting.
Larvene er også en viktig del av økosystemet, og spises av mange forskjellige dyr.

## Eksterne lenker
*
Fenderlist

En **fenderlist** er en list på utsiden av en båt, for å ta opp slag og støt mot båten utenfra.

På tradisjonelle robåter og trebåter er det som oftest en fenderlist av tre langs øverste bordkant i båten.  Stundom var det i tillegg en fenderlist langs nederkanten av øverste bord, men dette var ofte mer for utseendets skyld; eksempler på dette er Nordlandsbåter og Midt-Vestlandsbåter.

Av og til er fenderlisten en metall-list, ofte rett og slett et stevnjern (litt buet på utsiden, flatt på den siden som vender inn mot båten).

En del båtbrukere på Sør-Vestlandet ville ikke ha fenderlist på de robåtene de skulle ro til havs med, fordi de mente båtene ble litt mindre elastiske i sjøgang med slik.
Festebete

**Festebete** eller **Festbete** betegner et trestykke som ligger på tvers av en robåt, nesten fremme ved forstevnen, der man kan sette fast fortøyningstau og annet.

Festebeten er som oftest laget som en vanlig bete og med en koller opp over ripbordet på hver side av båten.  Midt på festebeten er det gjerne en loddrett sliss (gjennomgående, firkantet hull), der det er satt ned et mer eller mindre forseggjort bordstykke («plankebit») som rager noe opp over festebeten og går ned til noe under denne.  Denne kalles gjerne for «kjerringa», og brukes nærmest som en koffilnagle til å henge taukveiler på og sette fast tauender i.   

Festebete er vanlig på litt større nordlands- og trøndelagsbåter. Etter ca. 1950 også på små båter av disse typene.

## Referanser
Sursk

**Sursk** (russisk: Сурск) er en by i Penza oblast i Russland. Den ligger på elva Sura's venstre bredd, 92&nbsp;km øst for Penza. Byen hadde , ned fra 7&nbsp;981 ved folketellingen i 2002 og 9&nbsp;920 ved folketellingen i 1989.

Byen ble grunnlagt ca.&nbsp;1860 som landsbyen *Nikolskij Khutor* (russisk: Нико́льский Ху́тор), da den ble skilt ut fra landsbyen Nikolskoje.  I 1953 fikk den bystatus og ble omdøpt til Sursk (etter elva Sura).

## Referanser


## Eksterne lenker
* Uoffisielt nettsted for Sursk
Kamenka (Penza oblast)

**Kamenka** (russisk: Ка́менка) er en by i Penza oblast i Russland. Den ligger ved elva Atmis (ei bielv til Moksja i Okas nedbørfelt), rundt 80&nbsp;km vest for Penza. Kamenka ble grunnlagt på 1700-tallet og fikk bystatus i 1951. Byen hadde .

## Referanser
Pippi Langstrømpe (bok)

***Pippi Langstrømpe*** (originaltittel på svensk *Pippi Långstrump*) er en roman av Astrid Lindgren som ble publisert i slutten av november 1945. Den handler om Pippi Langstrømpe, hennes husdyr og hennes venner.

## Handling

Boken handler om Pippi Langstrømpe, en ni år gammel rødhåret jente hvis mor døde da hun var baby. Faren hennes, en sjøkaptein, er tilsynelatende forsvunnet på sjøen, så Pippi flytter inn i et stort hus, Villa Villekulla (kalt «Villa Utsikten» i den første norske oversettelsen), som ligger i en liten svensk landsby, med kjæledyr-apen Mr. Nilsson. Hun har også en koffert full av gullmynter og en hest som ikke navngis i bøkene (i filmatiseringen av bøkene får hesten navnet *Lilla Gubben*).

Pippi har overmenneskelig styrke og er svært eksentrisk. Hun blir raskt venn med to søsken i nabohuset ved navn Annika og Tommy Settergren, som beundrer Pippis frie livsstil, og nyter hennes morsomme selskap. Etter å ha tilbrakt hele livet på sjøen uten andre barn i nærheten har Pippi heller begrenset kunnskap om vanlig høflighet eller hvordan andre barn vanligvis oppfører seg.

I løpet av historien forsøker Pippi blant annet å melde seg på samme barneskole som Tommy og Annika allerede går ved. Hun ser på en forestilling ved et sirkus, og deltar i et kaffeselskap arrangert av fru Settergren, moren til Tommy og Annika.

## Oversettelser

## Den svenske kulturkanonen
I 2025 ble boken *Pippi* tatt opp i Sveriges kulturkanon i kategorien litteratur.

## Referanser

 


## Eksterne lenker
Lolcat

**Lolcat** er en vanlig betegnelse for et internettfenomen som involverer bilder av dyr, som oftest katter, med tekster av antropomorfisk art. 

Den første bruken av begrepet «lolcat» er tilskrevet det anonyme nettstedet 4chan.

## Referanser


## Eksterne lenker
*
Hamang klekkeri

**Hamang klekkeri** er et klekkeri for ørret- og lakserogn på Hamang i Sandvika i Bærum. Klekkeriet ble etablert i 1857 av staten og er i dag Norges eldste klekkeri. Bærum kommune overtok driften av klekkeriet i 1992 i samarbeid med Vestre Bærum Sportsfiskere.

Yngelen blir satt ut i Lomma og Isielva.

## Referanser


## Kilder

*Berg, M. 1986: *Det norske lakse- og innlandsfiskets historie*. Universitetsforlaget.
Gul påfuglspinner

**Gul påfuglspinner** (*Loepa katinka*) er en sommerfugl som tilhører familien påfuglspinnere (Saturniidae). Den lever i Sørøst-Asia, i det nordlige India og i Kina.

## Utseende
En stor (vingespenn 90 – 100 mm), lyst gul spinner. Antennene er ganske korte hos begge kjønn. Hodet er gult, den fremre delen av brystet og forvingenes fremkant lyst rødbrune. Begge vingepar har et rosa område ved roten, og en stor, rund, rødlig øyeflekk med en mørk, kommaformet kjerne. Utenfor øyeflekken er det to tynne, brune siksaklinjer. I forvingens spiss er det en blekrosa flekk, bak denne en mørkebrun flekk. Larven er mørkebrun med lysegrønne, trekantede flekker på siden.På ryggen har den kjegleformede vorter med en hårkvast ytterst, i tillegg noen lange, lyse hår.

## Levevis
Larven lever på vinranke (*Vitis*) og villvin (*Parthenocissus*). Som andre påfuglspinnere har de voksne sommerfuglene reduserte munndeler og tar ikke næring til seg.

## Kilder
* Carter, D. (1994) Sommerfugler fra hele verden. N.W. Damm. ISBN 82-512-0438-0
## Eksterne lenker
*
Patto Segni

**Patto Segni** («Segnipakten», PATTO) var et kristeligdemokratisk, liberalt og sentrumsorientert politisk parti i Italia. Partiet ble grunnlagt i 1993, som et resultat av en splittelse i Alleanza Democratica og som en videreføring av Popolari per la Riforma, en gruppe som brøt ut av Democrazia Cristiana i 1992 og som deltok i kampanjen for å endre partisystemet fra forholdstallsvalg til et system som lå nærmere flertallsvalg. Partiets leder var Mario Segni. 

Partiet stilte til valg i 1994 sammen med Partito Popolare Italiano i valgalliansen Patto per l'Italia (Mario Segni var statsministerkandidat for denne sentrumsalliansen). 

Patto Segni fikk 4,7 % av stemmene og 13 deputerte, men delte seg raskt etter valget i mange fraksjoner, hvorav noen (Alberto Michelini og Giulio Tremonti, sluttet seg til Forza Italia. 

Ved regionalvalgene i 1995 dannet Patto Segni en liste under navnet Patto dei Democratici sammen med Socialisti Italiani og Alleanza Democratica og oppnådde de fleste steder mellom 3 og 6 %, med unntak av Abruzzo (6,7 %) og Molise (9,2 %). 

Ved valget i 1996 var Patto Segni en del av listen Rinnovamento Italiano og fikk valgt kun fem deputerte og en senator (Carla Mazzuca). 
Unione Democratica per la Repubblica med Francesco Cossiga og Clemente Mastella, trukket til seg noen tidligere radikale fra Forza Italia og mistet mange av sine mer venstreorienterte til I Democratici, dannet Mario Segni en fellesliste med Alleanza Nazionale ved Europaparlamensvalget i 1999. Kun Segni selv ble valgt inn. 

I 2003 ble partiet omdannet til Patto dei Liberaldemocratici.

## Referanser


## Eksterne lenker
*
Eirik Hoseth

**Eirik Hoseth** (født 26. mai 1977 i Kristiansund) er en norsk fotballeder og tidligere fotballspiller som er sportslig leder for .

## Idrettskarriere

### Fotballspiller
Hoseth startet karrièren i Kristiansund FK, før veien gikk til byrival Clausenengen. Ble i 2001 hentet til Aalesund hvor han fikk mange førstedivisjonskamper og eliteseriekamper. Sommeren 2006 gikk han over til Hødd, og i 2008 gikk han til Sportsklubben Herd.

### Idrettsleder
Etter spillerkarrieren har han vært sportslig og daglig leder i Herd. I 2019 ble han daglig leder i Fortuna Ålesund. Den 4. april 2022 ble han ansatt som sportslig leder for  fra 1. juli 2022.

## Familie
Eirik Hoseth er sønn av den tidligere storscoreren Ralf Hoseth, som spilte i Kristiansund FK i en årrekke. Han er fetter av Christian Michelsen, tidligere Kristiansund Ballklubbs hovedtrener.

## Referanser


## Eksterne lenker
*
Vestre Bærum Sportsfiskere

**Vestre Bærum Sportsfiskere** er en sportsfiskeforening i Bærum med 500 medlemmer. Sportsfiskerforeningen ble etablert torsdag 28. mai 1936. På det første møtet 9. juni 1936 tegnet det seg 22 medlemmer.

VBS driver Hamang klekkeri i samarbeid med Bærum kommune.
Raga Rockers (album)

***Raga Rockers*** er et studioalbum av rockebandet Raga Rockers som ble utgitt på S2 Records i 2000.

## Sporliste
Alle sanger er skrevet av Michael Krohn, unntatt hvor annet står.

# «Full tank» – 3:17
# «Bimbo» – 3:30
# «Gå med våpen» – 2:45
# «I skyggen» – 4:07
# «Hokus pokus» – 3:58
# «Det skal bli natt» (Christian Ellingsen/Krohn) – 2:22
# «Stakkars lille rike pike» – 2:21
# «Fort gjort» – 3:27
# «Fred på jorden» – 3:05
# «Normal industri» – 3:15
# «Doktor doktor» – 2:47
# «Et stykke natur» – 1:58

## Medvirkende
### Raga Rockers
* Michael Krohn – Vokal
* Tore Berg – Gitar
* Nils Aune – Gitar
* Livio Aiello – Bass
* Hugo Alvarstein – Keyboard
* Jan Arne Kristiansen – Slagverk
### Øvrige medvirkende
* Flemming Rasmussen – miksing 
* Morten Lund – mastering 
* Christian Ellingsen – låtskriver, livefoto, coverdesign
* Lise Holm – portrettfoto

## Eksterne lenker
* Raga Rockers
Antheraea yamamai

**Japansk eikepåfuglspinner** (***Antheraea yamamai***) er en sommerfugl som tilhører familien påfuglspinnere (Saturniidae). Denne store arten hører opprinnelig hjemme i Japan, men er i dag i tillegg forvillet flere steder i Mellom-Europa.

## Utseende
En meget stor (vingespenn opptil 150&nbsp;mm), brungul spinner med stor vinger. Kroppen er forholdsvis liten. Forvingene er litt sigdformede. Alle vingeparene har en rund, rosa øyeflekk, utenfor denne to mørke tverrlinjer.

## Levevis
Larvene lever på eik (*Quercus* spp.). Som hos andre påfuglspinnere har de voksne sommerfuglene reduserte munndeler, og de tar ikke næring til seg. Hunnene sitter mest i ro og sender ut feromoner, som gjør at hannene med sine fjærformede antenner kan finne dem på lang avstand.
## Innført for silkeproduksjon
Når larven er utvokst, spinner den seg inn i en kokong av silke for å forvandle seg til en puppe. Denne arten har, som flere andre arter i slekten *[[Antheraea]]*, blitt brukt i produksjon av såkalt tussah-silke. Rundt midten av 1800-tallet ble arten innført fra Japan til Europa med tanke på silkeproduksjon. Den har siden forvillet seg og finnes i dag i vill tilstand i Østerrike, nordøst-Italia og flere steder på Balkan.

## Referanser




## Eksterne lenker
*
Petter Lidbeck

:*Så du etter skuespilleren [[Peter Lindbæk]]?*
 
**Petter Lidbeck** (født 1964 i Helsingborg) er en svensk forfatter og tidligere ukebladjournalist. Han har skrevet flere barne- og ungdomsbøker i et enkelt, handlingsmettet språk, blant annet flere spennende og humoristiske serier, ofte med en moralsk undertone. Bøkene er oversatt til norsk, dansk, finsk og tysk. Han bor i Stockholm. 

Petter Lidbeck har samarbeidet med flere illustratører, blant annet Lisen Adbåge, og med forfatteren Martin Widmark.

## Bokutgivelser (utvalg)
* 1997: *Linnea från Yuijang*
* 1998: *Liten katekes för män*
* 1999: *Pappa på söndag*
* 1999: *Vinnis vinter* – tegninger av Kiran Maini Gerhardsson
* 2000: *Vinni här och där* – tegninger av Kiran Maini Gerhardsson
* 2001: *Sommaren med Siri*
* 2002: *Bäst i laget 2002*
* 2002: *Vår Vinni* – tegninger av Kiran Maini Gerhardsson
* 2003: *Vargön*
* 2003: *Kajsa gillar* – illustrert av Maria Jönsson
* 2003: *Anna Larssons hemliga dagbok* – utgitt på norsk under tittelen *Annas hemmelige dagbok* i 2004
* 2004: *En dag i prinsessan Victorias liv* – illustrert av Lisen Adbåge
* 2004: *Kann man-?* – – illustrert av Lisen Adbåge, utgitt på norsk under tittelen *Kan jeg-?* i 2005
* 2004: *Flickan utan minne'
* [[2005]]: *Den magiska kepsen*
* [[2005]]: *När Johan vaknar en morgon är han stark* – illustrert av [[Lisen Adbåge]]
* [[2006]]: *Det mystiska huset* – utgitt på norsk under tittelen *Det mystiske huset* i 2007
* [[2006]]: *Taveltjuven* – om *Bozze, den snälla polisen*, illustrert av Lisen Adbåge
* [[2006]]: *Bankrånaren* – om *Bozze, den snälla polisen*, illustrert av Lisen Adbåge
* [[2006]]: *Bedragaren* – om *Bozze, den snälla polisen*, illustrert av Lisen Adbåge
* [[2006]]: *Den döda hunden*
* [[2007]]: *Den hemliga koden*
* [[2007]]: *Allhelgonaoffret*
* [[2007]]: *Den danske rånaren*
* [[2007]]: *Tvättade pengar* – sammen med [[Martin Widmark]]
* [[2007]]: *Lyckans hjul* – sammen med Martin Widmark

== Litterære priser ==
* [[2004]]: [[Bokjuryn]] kategori 0-6 år for *Kann man...?*
* [[2005]]: [[Nils Holgersson-plaketten]]  (for *En dag i prinsessan Victorias liv'')
* 2006: Wettergrens barnbokollon

## Referanser


## Eksterne lenker
* Forfatterpresentasjon på Tiden Bokförlaget
* Forfatterportrett
Lisen Adbåge

**Lisen Adbåge** (født 7. desember 1982) er en svensk illustratør, tegneserietegner og barnebokforfatter. Hun har gått på Serietecknarskolan i Hofors og er fast bidragsyter til det svenske barnebladet Kameratposten. Hun har blant annet laget flere prisbelønte bildebøker sammen med forfatteren Petter Lidbeck.

Lisen Adbåge er tvillingsøster til tegneren og barnebokforfatteren Emma Adbåge, som blant annet har laget *Hente Joel* (på norsk 2006).

## Bildebøker
### Tekst og illustrasjoner av Lisen Adbåge
* 2001: *Ellen och Bebis*
* 2008: *Konsten att vara kompis*
* 2009: *Kurt & Kio vill ha koja*
* 2010: *Kurt & Kio vill ha djur*
* 2011: *Stor-Emma*
### Illustrasjoner av Lisen Adbåge
* 2001–2007: Bengt Ingelstam: *Matte & Myran* (fem titler) 
* 2003: Susanne Mac Fie: *Myrra 7 och en kvart*
* 2004: Susanne Mac Fie: *Myrra 8 och en kvart*
* 2004–2007: Titti Knutsson: *Hanna Händig* (tre titler) 
* 2004: Moni Nilsson: *Salmiak och Spocke*
* 2004: Petter Lidbeck: *Kan man...?* – oversatt til norsk av Øystein Rosse 2005 under tittelen 'Kan jeg-?*
* [[2004]]: Petter Lidbeck: *En dag i prinsessan Victorias liv*
* [[2004]]: Petter Lidbeck: *När Johan vaknar en morgon är han stärk* 
* [[2006]]: Petter Lidbeck: *Bozze den snälla polisen – Taveltjuven*
* [[2006]]–[[2010]]: [[Mattias Danielsson]]: *Häftigt!*, *Läskigt!*, *Konstigt!*, *Hemligt!*, "Känsligt", "Klantigt"
* [[2006]]: Moni Nilsson: *Salmiak och Hedda*
* [[2006]]: [[Juha Saarinen]]: *Malte och Moa spelar golf*
* [[2007]]: [[Daniel Ericsson]] og [[Adam Dahlin]]: *SOMMARLOV! handbok för bästa sommarlovet*
* [[2007]]: [[Åsa Böhme]]: *Rosas bondgård*
* [[2007]]: Mattias Danielsson: *Monster överallt*
* [[2007]]: Bengt Ingelstam: *Erena – rebellen från silltunnan*
* [[2009]]: Petter Lidbeck: *Flickan & Presidenten*
* [[2010]]: Petter Lidbeck: *Åke & hans ö*

== Litterære priser ==
* [[2004]]: [[Bokjuryn]] kategori 0-6 år for *Kan man...?*
* [[2004]]: [[Nils Holgersson-plaketten]] for *En dag i prinsessan Victoris liv*

== Referanser ==
<references/>

== Eksterne lenker ==
* [http://seriewikin.serieframjandet.se/index.php/Lisen_Adbåge Kort omtale på *Seriewikin'' (på svensk)]
* Lisen Adbåges hjemmeside
* Tegneeksempler
* Lisen Adbåges blogg
Salamis (mytologi)

**Salamis** (gresk: Σαλαμις) var opprinnelig kilde eller brønn i byen Salamis på øya av samme navn i sørlige Hellas. Hun ble i gresk mytologi framstilt som en nymfe, en av najadene, datter av elveguden Asopus og Metope, datter av Ladon, en annen elvegud. Hun ble tatt med av Poseidon til øya som er gitt navnet Salamis etter henne, hvor hun ga guden en sønn, Kykreos, som ble den første kongen på øya.

Pausanias nevnte henne i forbifarten at i tempelet til Zevs ved Olympia var det malerier hvor «Salamis bar i sine hender utsmykkingen gjort for toppen av et skips baug.»

## Referanser


## Litteratur
* Diodorus Siculus: *Library of History*. 4.72.1-5
Jens Petrus Andersen

**Jens Petrus Andersen**, eller **Skomaker Andersen**, er den fiktive hovedrollefiguren i den norske barne-TV-serien *[[Jul i Skomakergata]]*, spilt av Henki Kolstad. Serien, som handler om førjulstiden i «Skomakergata», har 24 episoder og ble sendt på NRK som julekalender for første gang i . *Jul i Skomakergata* ble også utgitt i bokform i 1980.

I serien er Andersen en enslig skomaker som bor og arbeider i Skomakergata. Han er en vanlig og godlynt mann, med glimt i øyet og med brillene langt ut på nesen, som har venner i alle aldre. Han er vennlig er hjelper gjerne sine medmennesker. Jens Petrus Andersen er Skomakergatas samlingspunkt og gledesspreder. Andersen er en musikant som spiller tuba og er noteforvalter i «Skomakergatens disharmoniske blæsekvartett», sammen med politimester Klinke (trompet), bakermester Snipp (fløyte) og blomsterhandler Rosengren (klarinett). 

## Referanser
Documenta 1

Den første **[[documenta]]**-utstillingen fant sted fra 16. juli til 18. september 1955 i den tyske byen Kassel. Det var den største og mest omfattende utstilling av moderne kunst i Vest-Tyskland etter andre verdenskrig. Kurator for documenta 1 var Arnold Bode. Documenta var et sidearrangement til Bundesgartenschau som også fant sted i Kassel dette året.

## Deltakende kunstnere

* Josef Albers 
* Kenneth Armitage 
* Jean Arp 
* René Victor Auberjonois 
* Giacomo Balla 
* Willi Baumeister 
* Max Beckmann 
* Hermann Blumenthal 
* Reg Butler
* Eduard Bargheer 
* Mirko Basaldella 
* Max Bill 
* Umberto Boccioni 
* Ernst Barlach 
* Jean Bazaine 
* Renato Birolli 
* Camille Bombois
* Afro Basaldella 
* André Beaudin 
* Roger Bissière 
* Georges Braque 
* Alexander Calder 
* Alexander Camaro 
* Heinrich Campendonk 
* Marc Chagall 
* Roberto Crippa
* Massimo Campigli 
* Giuseppe Capogrossi 
* Carlo Dalmazzo Carrà 
* Giorgio de Chirico 
* Felice Casorati 
* Bruno Cassinari 
* Lynn Chadwick 
* Antonio Corpora 
* Robert Delaunay 
* Charles Despiau 
* Theo van Doesburg 
* Raoul Dufy 
* André Derain 
* Otto Dix 
* Raymond Duchamp-Villon 
* Max Ernst 
* Joseph Fassbender 
* Lyonel Feininger 
* Ernesto de Fiori 
* Xaver Fuhr 
* Naum Gabo 
* Fritz Glarner 
* HAP Grieshaber 
* Werner Gilles 
* Julio González 
* Juan Gris 
* Hans Hartung 
* Erich Heckel 
* Werner Heldt 
* Auguste Herbin 
* Karl Hartung 
* Bernhard Heiliger 
* Barbara Hepworth 
* Karl Hofer 
* Alexej von Javlenskij 
* Vasilij Kandinskij 
* Ernst Ludwig Kirchner 
* Oskar Kokoschka 
* Ludwig Kasper 
* Paul Klee 
* František Kupka 
* Berto Lardera 
* Henri Laurens 
* Fernand Léger 
* Kurt Lehmann 
* Wilhelm Lehmbruck
* August Macke 
* Marino Marini 
* Otto Meyer-Amden 
* Giorgio Morandi 
* Gabriele Münter
* Alberto Magnelli 
* André Masson 
* Joan Miró 
* Mattia Moreni 
* Zoran Music
* Aristide Maillol 
* Ewald Mataré
* Paula Modersohn-Becker 
* Ennio Morlotti 
* Alfred Manessier 
* Henri Matisse 
* Amedeo Modigliani 
* Richard Mortensen 
* Franz Marc
* Georg Meistermann 
* Piet Mondrian 
* Georg Muche 
* Gerhard Marcks 
* Hans Mettel 
* Henry Moore 
* Otto Mueller 
* Ernst Wilhelm Nay
* Rolf Nesch
* Ben Nicholson 
* Emil Nolde 
* Max Pechstein 
* Pablo Picasso 
* Filippo De Pisis 
* Antoine Pevsner 
* Édouard Pignon 
* Hans Purrmann 
* Otto Ritschl 
* Kurt Roesch 
* Georges Rouault 
* Emy Roeder 
* Christian Rohlfs 
* Henri Rousseau 
* Giuseppe Santomaso 
* Gérard Ernest Schneider 
* William Scott 
* Mario Sironi 
* Edwin Scharff 
* Wolfgang Schulze (Wols)
* Séraphine (Louis) de Senlis 
* Pierre Soulages 
* Oskar Schlemmer 
* Kurt Schwitters 
* Gino Severini 
* Toni Stadler 
* Karl Schmidt-Rottluff 
* Scipione (Gino Bonichi) 
* Gustave Singier 
* Graham Sutherland 
* Sophie Taeuber-Arp
* Pierre Tal-Coat
* Hann Trier 
* Heinz Trökes 
* Hans Uhlmann 
* Victor Vasarely 
* Alberto Viani 
* Jacques Villon 
* Maurice de Vlaminck 
* Emilio Vedova 
* Marie Héléne Vieira da Silva 
* Louis Vivin 
* Friedrich Vordemberge-Gildewart 
* Theodor Werner 
* Walter Kurt Wiemken 
* Hans Wimmer 
* Fritz Winter 
* Gustav H. Wolff

## Referanser
Actias artemis

***Actias artemis*** er en sommerfugl som tilhører familien påfuglspinnere (Saturniidae). Denne store, blekgrønne arten finnes i Japan, Korea, Kina, India og Malaysia, nordover til Kurilene.

## Utseende
En ganske stor (vingespenn ca. 100&nbsp;mm), blekgrønn spinner. Forvingenes fremkant og den fremste delen av brystet (kragen) er brunrøde. Hver vinge har en liten øyeflekk. Bakvingene er trukket ut til en forholdsvis kort og bred, utoverbøyd stjert. **Larven** er grønn, med kjegleformede utvekster som har en kvast av stive hår i spissen.

## Levevis
Larvene lever på vier (*Salix*), bjørk (*Betula*) og valnøtt (*Juglans*). Som hos andre påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnen sender ut feromoner som gjøre at de aktive hannene med sine fjærformede antenner kan finne den på lang avstand.
## Eksterne lenker
*
Salamis (andre betydninger)

**Salamis** kan vise til:

* Salamis, øy i Saroniabukta i Egeerhavet, i nærheten av Athen, Hellas
* Slaget ved Salamis, utkjempet på øya Salamis i år 480 f.Kr.
* Salamis (sommerfugl), en delgruppe av sommerfuglene i gruppen Junoniini i underfamilien Nettsommerfugler (Nymphalinae)
* Salamis (mytologi), en nymfe i gresk mytologi
* Salamis (Kypros), en historisk by på østkysten av Kypros
Actias dubernardi

***Actias dubernardi*** er en sommerfugl som tilhører familien påfuglspinnere (Saturniidae). Denne arten, der bakvingene er trukket ut til lange stjerter, lever i Kina, Vietnam og Laos. Denne spektakulære spinneren er forholdsvis sjelden og ettertraktet mellom samlere.

## Utseende
En ganske stor spinner med store, smale vinger, bakvingen er trukket ut til en langs spiss. Hunnen er blekgrønn, hannens vinger er gulgrønne i den innerste halvdelen og rosa i den ytterste. Hos begge kjønn er brystets og forvingenes fremkanter brunrøde. På forvingen sitter det en lite, gul og brun øyeflekk som henger sammen med dne røde vingefremkanten. Bakvingenes stjerter er omtrent så lange som resten av dyret hos hunnen, tydelig lengre hos hannen.

## Levevis
Larven kan leve på mange forskjellige planter, busker og løvtrær, også på en furu-art (*Pinus massoviana*). Som hos andre påfuglspinnere har de voksne spinnerne reduserte munndeler, de tar ikke næring til seg og lever ganske kort tid. Hunnene sender ut feromoner som gjør at hannene med sine fjærformede antenner kan finne dem på lang avstand.

## Eksterne lenker
*